
చండీగఢ్ : ఎలక్ట్రానిక్ ఓటింగ్ యంత్రాలపై కాంగ్రెస్ నేతలు తలో మాట చెప్తున్నారు. వీటిలో అనధికార మార్పులు (ట్యాంపరింగ్) చేయడానికి అవకాశాలు ఉన్నాయంటూ ఇతర పార్టీలతో కలిసి కాంగ్రెస్ ఆరోపిస్తుండగా, ఆ పార్టీ సీనియర్ నేత, కేంద్ర మాజీ మంత్రి వీరప్ప మొయిలీ, పంజాబ్ ముఖ్యమంత్రి కెప్టెన్ అమరీందర్ సింగ్ (కాంగ్రెస్) ఈవీఎంలకు మద్దతుగా మాట్లాడుతున్నారు.అమరీందర్ సింగ్ మాట్లాడుతూ ఈవీఎంలను ట్యాంపరింగ్ చేయగలిగితే, తాను ఈ స్థానంలో (ముఖ్యమంత్రి పదవిలో) ఉండే అవకాశం లేదని, అకాలీలు ఉండేవారని అన్నారు. 117 శాసనసభ నియోజకవర్గాలుగల పంజాబ్లో కాంగ్రెస్కు 77 స్థానాలు లభించాయి.మొయిలీ మాట్లాడుతూ తాను న్యాయ శాఖ మంత్రిగా ఉన్నపుడు ఈవీఎంలను ప్రవేశపెట్టినట్లు తెలిపారు. మళ్ళీ బ్యాలెట్ పేపర్ ద్వారా ఓటు వేయడమంటే తిరోగమనమేనని చెప్పారు. ఆయన చేసిన వ్యాఖ్యలు కాంగ్రెస్కు ఆగ్రహం తెప్పించాయి. ఈ విషయంలో ఆయన పార్టీలో ఒంటరిగా మిగిలిపోయారు. ఆయన వ్యక్తిగత అభిప్రాయం వెల్లడించారని పార్టీ వర్గాలు చెప్తున్నాయి.ఇటీవల జరిగిన శాసనసభ ఎన్నికల్లో ఈవీఎంల ట్యాంపరింగ్ జరిగినట్లు ఆరోపిస్తూ రాష్ట్రపతి ప్రణబ్ ముఖర్జీని బుధవారం కలిసిన 13 పార్టీల బృందంలో కాంగ్రెస్ కూడా ఉంది.

chandigad : electronic oting yantraalapai congress nethalu talo maata cheptunnaaru. veetilo anadhikaara maarpulu (tampering) cheyadaaniki avakaasaalu unnaayantuu itara paartiilatoe kalisi congress aaropistundagaa, aa party seanier netha, kendra maji mantri veerappa moili, panjab mukhyamantri kepten amarinder sing (congress) eeveemlaku maddatugaa maatlaadutunnaaru.amarinder sing maatlaadutuu eevaemlanu tampering cheyagaligithe, taanu ee sthaanamlo (mukhyamantri padavilo) unde avakaasam ledani, akaaleelu undevaarani annaru. 117 saasanasabha niyojakavargaalugala panjaablo congresku 77 sthaanaalu labhinchayi.moili maatlaadutuu taanu nyaaya saakha mantrigaa unnapudu eevaemlanu pravesapettinatlu telipaaru. mallee ballet paper dwara otu veyadamante tirogamanamenani cheppaaru. aayana chesina vyaakhyalu congresku aagraham teppinchaayi. ee vishayamlo aayana paartiiloo ontarigaa migilipoyaru. aayana vyaktigata abhiprayam velladinchaarani party vargaalu cheptunnaayi.iteevala jarigina saasanasabha ennikallo eevaemla tampering jariginatlu aaropistuu rashtrapati pranab mukharjeeni budhavaaram kalisina 13 paarteela brundamlo congress kuudaa undi.